कई बार इंसान अपनी परेशानियों का हल ढूंढते ढूंढते दूसरों की भी परेशानियों को दूर कर देता है। कुछ ऐसा ही किया लोकेश बेवारा ने। जिन्होने शुरू की 360 कैब। इस काम को शुरू करने से पहले उनको टैक्सी ढूंढने के लिए कई तरह की दिक्कतों का सामना करना पड़ता था। जब वो कोई टैक्सी बुक कराते तो ना तो उनको टैक्सी बुकिंग के बारे में सही जानकारी मिलती थी और ना ही ड्राइवर की सही स्थिति का पता होता था। इसके अलावा किराये में पारदर्शिता का काफी अभाव था साथ ही साथ सुरक्षा एक बड़ा मुद्दा था। उन्होने अपने दोस्तों के साथ इस मुद्दे पर चर्चा की तब उनको पता चला कि ऐसी ही दिक्कतें उनके दूसरे दोस्तों को भी उठानी पड़ती है। इसी बात से प्रेरणा लेकर लोकेश ने कैब एजेंसी शुरू करने के बारे में सोचा। लोकेश इस बात से हैरान थे कि समस्या की मूल जड़ टैक्सी बुकिंग को लेकर है। इसे लेकर ग्राहकों में काफी असंतोष रहता है और इस काम को तकनीक से दूर किया जा सकता है। लोकेश जान गए थे कि सही समाधान वर्तमान और भविष्य की दिक्कतों को दूर करने के साथ किफायती कीमत पर 360 कैब एक अच्छा विकल्प साबित हो सकता है।